શેલ કંપનીઓની હવે સરકારે આગળની તપાસ શરુ કરી દીધી છે. જોઈએ આ તપાસમાં શું બહાર આવે છે, અને તેની પાછળ કોના હાથ છે તે પણ ખબર પડશે. કૌભાંડ બહાર નીકળવાની વકી તો છે જ, પણ સાચી દિશામાં તપાસ થાય તો. બીજુ કંપનીનું આરઓસીમાં રજિસ્ટ્રેશન થાય તે નિયમોનું વધુ કડક કરવાની જરૂર છે. કેપિટલથી માંડીને કંપનીના પ્લાન અને કંપનીની રજિસ્ટર્ડ ઓફિસની પ્રત્યક્ષ વિઝિટ જેવા આકરા નિયમો બનાવવાની તાતી જરૂરિયાત છે. શેલ કંપનીઓ ઉભી થઈ તેની પાછળ કંપની રજિસ્ટ્રારમાં તો કોઈ ચૂક રહી નથી ગઈને… તે તપાસ પણ થવી જોઈએ. શેલ કંપનીઓએ બેંક એકાઉન્ટ ખોલાવ્યાં તેમા પણ તપાસ કરવાથી બધું જ બહાર આવશે. નાણાકીય વ્યવહારોમાં કોણ સંડોવાયેલ છે, તેના નામ પણ બહાર આવશે.